Ռոբին Հուդ (մուլտֆիլմ, 1973)

Անվան այլ կիրառումների համար տե՛ս՝ Ռոբին Հուդ (այլ կիրառումներ)«Ռոբին Հուդ» (անգլ.՝ «Robin Hood»), Ուոլթ Դիսնեյի ստուդիայի 21-րդ անիմացիոն ֆիլմը։ «Ռոբին Հուդ»ը առաջին անգամ ցուցադրվեց 1973 թվականի նոյեմբերի 8-ին ԱՄՆում, իսկ DVD տարբերակը հրատարակվեց 2000 թվականի հուլիս 4-ին։


== Սյուժե ==
Մուլտֆիլմի սյուժեն հիմնված է Ռոբին Հուդի մասին պատմող հին անգլիական առասպելների վրա, սակայն մուլտֆիլմում կերպարները կենդանիներ են։ Մուլֆիլմը սկսվում է նրանով, որ Անգլիայի արքա Ռիչարդը մեկնում է Խաչակրաց արշավանքի և գահին տիրանում է նրա ագահ եղբայր այքայազն Ջոնը։ Այդ ժամանակ Ռոբին Հուդը իր ընկերոջ՝ Փոքրիկ Ջոնի հետ սկսում է թալանել հարուստներին և այդ հարստությունը բաժանել աղքատներին, քանի որ նոր արքան հարկերով խեղդում էր բնակչությանը։
Մի անգամ, երբ արքայազն Ջոնը կառքով անցնում էր Շերվուդի անտառով, Ռոբին Հուդը և Փոքրիկ Ջոնը, գուշակ ձևանալով, խաբում են արքային և հերթական անգամ թալանում։ Հասնելով դղյակ՝ արքան Ռոբին Հուդի գլխի համար մեծ գումար է խոստանում։ Այդ ժամանակ Ռոբին Հուդը գնում է Նապաստակի տուն, նրան ոսկիներ տալիս, իսկ նրա երեխային նետ ու աղեղ է նվիրում։ Երեխաները դրանով խաղալու ժամանակ պատահաբար գցում են դղյակի այգի, որտեղ զբոսնում էին աղվես Լեդի Մարիանը և հավ Լեդի Կլակը։ Երեխաները ծանոթանում են նրանց հետ և պարզվում է, որ Մարիանը փոքր հասակում սիրահարված է եղել Ռոբին Հուդին և ցանկանում է նրան նորից տեսնել։ Ռոբին Հուդն լսում է, որ արքան նետահարների մրցություն է կազմակերպել, որի հաղթողը կստանար Մարիանի առաջին համբույրը։ Նա որոշում է մասնակցել, անտեսելով բռնվելու վտանգը։ Նա արագիլի զգեստներ է հագնում, գնում և հաղթում մրցությունը։ Բայց արքայազն Ջոնը հասկանում է, թե ով է նա և հրամայում է բռնել նրան։ Սակայն նա Մարիանի հետ փախչում է անտառ և ազատվում։ Արքայազն Ջոնը հարկերն ավելի է բարձրացնում և չվճարողներին բանտ նետում։ Գիշերը Ռոբին Հուդը և Փոքրիկ Ջոնը ազատում են բոլորին, թալանում արքայի գանձերը և փախչում։ Դրանից հետո վերադառնում է Ռիչարդ արքան, ամուսնանում են Ռոբին Հուդը և Մարիանը, իսկ Արքայազն Ջոնը և նրա օձը ձերբակալվում են։


== Կերպարներ ==
Ռոբին Հուդ (անգլ.՝ Robin Hood) — Մուլտֆիլմի գլխավոր հերոսը։ Աղվես է։ Նա ավազակ է, որը թալանում է հարուստներին, որպեսզի օգնի Նոթինգեմի աղքատներին։ Անվախ է և ինքնավստահ, որը չի խանգառում նրան լինել բավականին ռոմանտիկ։
Փոքրիկ Ջոն (անգլ.՝ Little John) — Ռուբին հուդի լավագույն ընկերը։ Արջ է։ Նա բավականին ուժեղ է և միաժամանակ քաղաքավարի և մարդամոտ։ Սկզբում նրա կերպարի համար ընտրված էր փիղ, բայց ստուդիայի քիչ բյուջեի պատճառով նա փոխարինվեց արջով։ Այսպես նա շատ նման դարձավ Բալու աջին «Ջունգլիների գիրքը» մուլտֆիլմից։
Հայր Թուկ (անգլ.՝ Friar Tuck) — քահանա, Ռոբին Հուդի ընկերներից մեկը։ Օգնում է նրան մարդկանց ոսկի բաժանելիս։ Սկզբում նա պետք է լիներ խոզի կերպարով, բայց հետո նրան փոխարինեցին փորսուղով։


== Հնչյունավորում ==


== Ստեղծումը ==
1960-ական թվականներին, երբ սկսվեց «Արիստոկրատ կատուները» մուլտֆիլմի ստեղծումը, Դիսնեյ ստուդիայի մուլտիպլիկատոր Քեն Անդերսոնը որոշեց մուլտֆիլմ ստեղծել նաև անգլիացի ավազակ Ռոբին Հուդի մասին։ 1966 թվականի աշնանը նա իր գաղափարի համր հավանություն ստացավ Ուոլթ Դիսնեյից։ Նախագծի ռեժիսորն էր Վոլֆռանգ Ռեյտերմանը։ Ֆիլմի ստեղծմանը մասնակցել է նաև մուլտիպլիկատոր Դոն Բլուտը, երաժշտությունը գրել է Ջորջ Բրունսը։ Մուլտֆիլմը ստեղծելու ժամանակ օգտագործվել է 350.000 պատկեր և ավելի քան 100.000 թուղթ։ Մուլտֆիլմի փոքր բյուժեի պատճառով Դիսնեյը ստիպված էր կրկին օգտագործել կադրեր թե՛ նույն մուլտֆիլմից, թե՛ այլ մուլտֆիլմերից («Սպիտակաձյունիկը և յոթ թզուկները», «Ջունգլիների գիրքը», «Արիստոկրատ կատուները», «Մոխրոտիկը» և «Ալիսան հրաշքների աշխարհում»)։


== Պարգևներ ==


== Երգեր ==


== Ծանոթագրություններ ==


== Արտաքին հղումներ ==
Ռոբին Հուդ(անգլ.) ֆիլմը Internet Movie Database կայքում